A Szabályzat és a Végrehajtási Útmutató jelenlegi módosításának **DFP specifikus elemei**:

**1. A Szabályzat módosításának főbb elemei:**

1. A szabályzatban pontosításra kerül a tanulmányok második évétől elérhető támogatások keretrendszere.
2. Módosítottuk a Szabályzat 1. melléklet szerinti, a pályázó személyes adatainak kezeléséhez való hozzájárulását tartalmazó nyilatkozatát a pályázati felhívással összhangban.
3. Egy magyar diaszpóraszervezet, vagy területileg illetékes magyar külképviselet ajánlása tekintetében, az előző pályázati kör tapasztalatait figyelembe véve -- a pályázati felhívással összhangban -- kiemeltük, hogy tiszteletbeli konzuli tisztviselő által kiállított ajánlólevelet is érvényesnek tekintünk.

**2. A VHÚ módosításának főbb elemei:**

1.         A tanulmányok második évétől igényelhető juttatások igénylésének keretrendszerének módosítása:

* 1. A hallgatókat a pályázatban megjelölt külön kérelem szerint havi megélhetési és lakhatási támogatás illeti meg a tanulmányok első évében. A pályázók az erre kijelölt elektronikus pályázati felületen lévő pályázati adatlap kijelölt helyén tudják jelezni a támogatásokra vonatkozó kérelmüket. A tanulmányok második évétől tanévenként legalább három diaszpóra (a magyar nyelv és kultúra megismerését szolgáló) rendezvényen való részvétel teljesülésének függvényében jogosult az ösztöndíjas megélhetési és lakhatási támogatásra.
	2. Továbbá kiemeljük, hogy amennyiben az ösztöndíjas a pályázat során nem kérelmezte a megélhetési és/vagy lakhatási támogatást, lehetősége van indoklással alátámasztott méltányossági kérelmet benyújtani a Működési Szabályzat VII. fejezete alapján, különösen olyan esetekben, amikor szociális helyzetének időközbeni megváltozása miatt szeretné utólag igényelni a megélhetési és/vagy lakhatási támogatást.
	3. A rendezvények tekintetében pontosítjuk, hogy nem csupán a Külgazdasági és Külügyminisztérium és a Tempus Közalapítvány által szervezett DFP rendezvények számíthatók be. A rendezvényeket a program honlapján tesszük közzé, ezenkívül a részvételi adatokat a Közalapítvány szolgáltatja az intézmények részére minden év szeptember 5-ig átadva a lezárt tanévre vonatkozó adatokat, mely alapján az intézmények folyósítják az ösztöndíjas juttatásokat.
	4. Az ösztöndíjas tanulmányok második évétől elérhető támogatásokra vonatkozó keretrendszert az Ösztöndíjszerződés egyik mellékletét képező Általános Szerződési Feltételek dokumentumba is beépítettük.

2.              Egyéni hallgatói pályáztatáshoz kapcsolódó módosítások az előző pályázati kör tapasztalatai alapján

* 1. A pályázói nyilatkozatot technikailag már nemcsak elfogadják a pályázók az online pályázói rendszerben, hanem az általunk megadott mintadokumentumban aláírva szükséges feltölteni az online pályázati rendszerben, így amennyiben a pályázók ezt a megadott határidőig nem töltik fel, a technikai ellenőrzés során elutasításra kerülnek.
	2. Egy magyar diaszpóraszervezet, vagy területileg illetékes magyar külképviselet ajánlása tekintetében, az előző pályázati kör tapasztalatait figyelembe véve kiemeltük, hogy tiszteletbeli konzuli tisztviselő által kiállított ajánlólevelet is érvényesnek tekintünk, továbbá az érvényes ajánlólevél kiállításához szükséges hivatalos aláírás része a pecsét is (amennyiben rendelkezik vele).

3.              A tervezet pontosítja, hogy milyen kivételes helyzetben járhat az ösztöndíjas jogviszony hallgatói jogviszony nélkül.